Diari Oficial de la Generalitat Valenciana


Sumari del DOGV 535, del 26-02-1987 (1987/808258)

RESOLUCIÓ de 30 de gener de 1987, de la Direcció General d'Educació Bàsica i Ensenyaments Especials per la qual es regula l'<<Activitat Econòmica dels Centres Docents Públics.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   535

Data del DOGV
:   26-02-1987

Secció del DOGV
:   ALTRES DISPOSICIONS

Número del document
:   1987/808258


Data del document
:   30-01-1987

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 30 de gener de 1987, de la Direcció General d'Educació Bàsica i Ensenyaments Especials per la qual es regula l'Activitat dels Centres Docents Públics.  
El ple funcionament dels Consells Escolars establerts en el Títol III de la Llei Orgànica 8/1985, Reguladora del dret a l'Educació fa que l'exigència de traure el màxim rendiment educatiu de la despesa i de vetlar per la transparència de l'Administració i la qualitat de l'ensenyament passe per una modificació dels sistemes de lliurament i justificació dels fons públics tramesos als centres docents públics continguts a la Resolució de 31 de gener de 1986 d'aquesta Direcció General.   
D'acord amb això, segons que preveu l'acord del Consell de la Generalitat Valenciana de data 19 de gener de 1987, referent a les despeses de funcionament dels centres docents públics no Universitaris i en exercici de les competències del RD 2093/1983 de 28 de juliol (BOE de 6 d'agost), he resolt:   
A tots els Centres docents públics d'Educació Pre-escolar, Educació General Bàsica, Educació Especial i Educació Permanent d'Adults, s'estableix, a partir del dia I de gener de 1987, la normativa següent en actuacions econòmico-administratives.   
I. Lliurament de recursos.   
La Direcció General d'Educació Bàsica i Ensenyaments Especials lliurarà durant cada curs escolar, per quadrimestres naturals, els crèdits pressupostaris mitjançant ordres de pagament en ferm a cada Centre docent públic d'Educació Pre-escolar, Educació General Bàsica, Educació Especial i Educació Permanent d'Adults.   
II. Justificació de despeses.   
L'aprovació dels comptes justificatius de l'aplicació de les quantitats rebudes per a les despeses de funcionament correspon al Consell Escolar dels Centres Docents Públics.   
Durant el mes de desembre, la Direcció del Centre formarà i presentarà, per separat i per tal que els aprove el Consell Escolar, tants comptes justificatius de la despesa (segons el model de l'Annex I) com Entitats efectuen aportacions de fons durant l'any natural al Centre: Conselleria de Cultura, Educació i Ciència, Diputasció, Ajuntament, Associació de Pares o d'altres.   
La Direcció del Centre trametrà a través del Servei Territorial de Cultura i Educació corresponent abans del 31 de gener de l'any natural següent, una còpia certificada de l'aprovació del compte anual justificatiu de la despesa corresponent als ingresos de la Conselleria de Cultura, Educació i Ciència abans del 28 de febrer de cada any.   
Els Serveis Territorials de Cultura i Educació trametran les còpies certificades de tots els Centres docents públics del seu àmbit territorial a la Intervenció Delegada de la Generalitat Valenciana en la Conselleria de Cultura, Educació i Ciència abans del 28 de febrer de cada any.   
III. Obertura i funcionament de comptes corrents  
Els Centres mantindran un únic compte corrent obert a nom. del centre a través del qual es gestionaran els moviments de fons per a les despeses de funcionament i qualsevol altre tipus d'ingrés que el Centre puga rebre.   
Les ordres de pagament que s'expedesquen contra l'esmentat compte ho seran sota les signatures conjuntes del Director i el Secretari, si hi havia i si de cas en mancava, pel professor que forme part de la Comissió Econòmica. En els Centres d'una unitat queda autoritzat el professor titular a tenir una sola signatura en l'esmentat compte. Per a preveure els casos d'absència o malaltia, s'establiran aquells que han de substituir-los en la signatura de les ordres de pagament.   
IV. Instrumentació comptable.   
Tenen vigència plena els llibres establerts en la Resolució de 31 de gener de 1986 d'aquesta Direcció General.   
V. Balanç anual.   
Durant els mesos de juny i desembre de cada any, la Comissió Econòmica elevarà al Consell Escolar un balanç de la situació econòmica detallant els ingressos i despeses haguts, així com el saldo dels diferents llibres de comptabilitat.   
VI. Arxiu de la documentació.   
El s lliura ments anuals de comptes i l'aprovació del Consell Escolar així com tota la documentació de caràcter econòmic que servesca de justificació a les operacions econòmiques i assentaments comptables (pressupost, factures, rebuts, matrius de talonaris de xecs, còpies d'ordres de transferència...) hauran de ser degudament arxivats, per ordre cronològic.   
Aquesta documentació podrà ser recaptada en qualsevol moment per l'Administració Educativa o per la Intervenció General de la Generalitat Valenciana, les quals podran, així mateix, realitzar en qualsevol moment els controls d'auditoria que estimen convenients.   
De la custodia, n'és responsable el Director del Centre o la persona en qui delegue. Si hi hagués un canvi de la direcció es produirà un traspàs de la documentació, i caldrà fer, davant el Consell Escolar, una diligència del balanç de la situació econòmica en aqueix moment.   
VII. Conceptes que comprenen les despeses de funcionament.   
Els conceptes que comprenen les despeses de funcionament són els que s'indiquen a l'Annex II.   
València, 30 de gener de 1987.-El Director General d'Educació Bàsica i Ensenyaments Especials: Baltasar Vives i Moncho.   
ANNEX I  
Veure annex  
ANNEX II  
COMPRA DE BENS CORRENTS I DESPESES DE FUNCIONAMENT  
- Arrendaments de béns. S'imputaran les despeses d'aquesta mena pel lloguer de béns immobles, terrenys i béns naturals, edificis i locals, etc.., i mobles: equips informàtics i de transmissió de dades, maquinària i material de transport, mobiliari i estris, així com també, si escau, les despeses concertades sota la modalitat de «leasing».   
. Mobiliari i estris: Inclou les despeses de lloguer de mobiliari, equips d?oficina, com fitxers, arxivadors, màquines de calcular, d?escriure, multicopistes, fotocopiadores, etc...   
. Equips per a processos d'informació: Inclou els lloguers d'equips informàtics, de transmissions i d'altres especials.   
- Reparació i conservació de béns. S'imputen a aquest concepte les despeses de manteniment i la conservació dels béns, tant immobles com mobles que pertanyen al Centre en propietat, en arrendament o en qualsevol altra forma.   
. Edificis i altres construccions: S'hi inclouen totes les despeses d'aquesta mena, que es realitzen en locals, ja siguen propis o arrendats, així com reparacions de façanes, pintura en general, reparacions en sostres o terrases, reparació de vidres, fusteria, llanterneria, instal·lacions esportives i rehabilitadores, etc.., i també les llicències que s'hagen d'obtenir per a la seua realització. Les reformes i ampliacions d'importància, tals com augment de superfície d' edificis, instal·lacions de sistemes de calefacció central, acondicionament d'aire, etc.., figuraran dotades en els crèdits d?intervenció.   
. Maquinaria, instal·lacions i utillatge: s'imputen a totes les despeses que origen la conservació, entreniment i reparació d'instal·lacions, com ascensors, muntacàrregues, motors, calderes, aire condicionat, centraletes i aparells telefònics, etc.., bé siga per haver-ho realitzat directa o mitjançant contractes de conservació i entreteniment. S'hi inclou l?adquisició de peces, equips i elements necessaris per a realitzar-ne les reparacions.   
Les reparacions importants que comporten augment de valor o que transformen completa ment els béns seran considerades inversions.   
. Mobiliari i estris: s'imputaran les despeses de conservació de mobiliari, reparacions de cadires, taules, prestatgeries, armaris, fitxers, neteja i reparacions de màquines d'escriure, calcular, etc...   
. Equips per a processos d?informació: s'imputen les despeses derivades de la reparació, conservació i manteniment dels camps informàtics, de transmissions i altres especials, bé siga per realització directa o mitjançant contractes de conservació i entreteniment. S'hi inclou l?adquisició de peces i elements necessaris per fer-ne les reparacions.   
Les reparacions importants que transformen completament l'equip seran considerades inversions.  
- Subministraments. Inclou les despeses necessàries per a la reposició dels béns i material la utilitat dels quals no s'esgota amb el primer ús, com ara estris de neteja.   
Així mateix, s'arreplega ací el material no fungible de les àrees de recuperació, tallers ocupacionals, jocs recreatius, material esportiu el consum del qual es dilata a més de diverses utilitats.   
Igualment s'inclouen les reposicions de roba blanca del Centres (tovalloles, estovalles, torcaboques, cortines, etc..) així com material de cuino, menjador, en sentit ample, tals com cassoles, vaixelles, coberteries i similars i, en general, tots aquells semblants que per la seua durada i cost no es consideren inventariables, però sí controlables.   
En general, aquells subministraments, que tinguen la finalitat fonamental de mantenir el nivell d?equipament necessari per al funcionament normal dels serveis.   
- Transport i comunicacions. S'imputen les despeses de transport de tot tipus, llevat de persones, així com les despeses per Serveis telefònics, postals, telegràfics i qualsevol altre tipus de comunicació.   
. Telèfon: Inclou les despeses de conferències urbanes i interurbanes, així com el lloguer dels aparells telefònics i les quotes fixes.   
. Correu: Inclou les despeses que suposen l'enviament de la correspondència, l'apartat de correus, etc.   
. Telègraf: Recull les despeses motivades per a l'ús d'aquest mitjà de comunicació.   
. Tèlex: Inclou les despeses motivades per l'ús d'aquest mitjà de comunicació.   
- Treballs realitzats per altres empreses. S'imputen les despeses ocasionades per:   
. Seguretat: s'imputen les despeses de seguretat en edificis concertats amb companyies especialitzades, el manteniment d' extintors i qualsevol altre similar.   
. Postals: Inclou les despeses dels serveis concertats amb empreses especialitzades per a la distribució de missatges, notícies i correspondència en general.   
- Primes d'assegurances. Compren les despeses per assegurances d'edificis i altes construccions i qualsevol altre immobilitzat.   
. Edificis i locals: s'imputen el preu de les pòlisses d'assegurances dels edificis i locals propis. També s'imputaran les assegurances concertades, si de cas, d'edificis o locals arrendats.   
. Altre immobilitzat: Inclou la despesa de les pòlisses d'assegurances concertades d'imputables als anteriors.   
. Altres riscs: s'imputarà la despesa que ocasione la producció a altri, a danys que no estiguessen assegurats i dels que resultés responsable el Centre.   
- Material d'oficina. Compren els tipus de despesa següents:   
. Material d'oficina no inventariable: s'imputen les despeses originades per la compra del material fungible necessari per a la gestió administrativa (paper, carpetes, bolígrafs, llapis, rebuts, llibres, comptes i documents de comptabilitat, etc..) i del material que encara que siga «no fungible», no té la consideració d'inventariable encara que si de «controlable» (grapadores, taladradores, segells de cautxú, tisores, cendrers, etc...).   
. Premsa, revistes i publicacions periòdiques: s'imputen les despeses de l?adquisició de periòdics (qualsevol que en siga la finalitat de l'adquisició) publicacions de legislació, taules de vigència legislativa i jurisprudència.   
. Llibres i altres publicacions: comprén les despeses d'adquisició de llibres i altres publicacions.   
. Material informàtic: s'imputen les despeses de material per al funcionament d'equips informàtics, transmissions i altres.   
- Dietes i locomoció. Compren les despeses següents:   
. Dietes: s'aplicaran les quantitats que es meriten diàriament per a compensar les despeses que origina l'estada del personal del Centre en llurs desplaçaments en Serveis Oficials.   
. Locomoció: s'aplicaran les indemnitzacions que corresponguen percebre als titulars de vehicles particulars, que degudament autoritzats, s'utilitzen en l?execució de determinades comissions de serveis.   
Inclou, també, la locomoció urbana entenent-se com a tal, les despeses originades per usar els mitjans de transport públic dins la mateixa localitat, el personal que ha de complir les seues funcions; el pagament del peatge a l'autopista.   
Les quantitats corresponents seran les legalment establertes.